คลังยันไม่ขายหุ้นกรุงไทย
ปลัดคลังการันตียังไม่ขายหุ้นธนาคารกรุงไทยในเร็วๆนี้
20 ก.ย. 2553

ปลัดคลังการันตียังไม่ขายหุ้นธนาคารกรุงไทยในเร็วๆนี้
นายสถิตย์ ลิ่มพงศ์พันธ์ ปลัดกระทรวงการคลัง ในฐานะประธานคณะกรรมการ ธนาคารกรุงไทย (KTB) กล่าวว่า กระทรวงการคลัง และธนาคารแห่งประเทศไทย(ธปท.) ยังไม่ได้มีการหารือถึงแนวทางการขายหุ้นในธนาคารกรุงไทย เพื่อลดสัดส่วนของหุ้นที่กระทรวงการคลังถืออยู่กว่า 56% ลงมา และเชื่อว่าจะยังไม่มีการขายหุ้นในเร็ว ๆ นี้ 
นายสถิตย์กล่าวว่า แม้รัฐบาลและนายกรร์ จาติกวณิช รมว.คลังจะมีนโยบายลดสัดส่วนการถือหุ้นในธนาคารแห่งนี้ลงเช่นเดียวกับรัฐวิสาหกิจแห่งอื่น ๆ แต่ก็เป็นเรื่องที่จะดำเนินการในอนาคต ไม่ใช่เร่งดำเนินการในช่วงนี้
"สำหรับผม หลังจากเกษียณอายุราชการในปลายเดือน ก.ย.นี้ ก็จะยังคงดำรงตำแหน่งประธานคณะกรรมการกรุงไทย ต่อไปอีกระยะหนึ่งก่อน"นายสถิตย์กล่าว